**PÁLYÁZATI KIÍRÁS**

**PÁLYÁZTATÓ:**

**TISZAVASVÁRI VÁROS ÖNKORMÁNYZATA**

**„Tiszavasvári, helyi buszjárat Pályázat 2025-2026”**

1. **Pályáztató neve, címe, telefonszáma:**

**TISZAVASVÁRI VÁROS ÖNKORMÁNYZATA**

Cím: 4440 Tiszavasvári, Városháza tér 4.

Telefon**: 06 (42) 520-500**

1. **A pályázat benyújtásának határideje, helye, módja: 2025. augusztus 15.**

Tiszavasvári Polgármesteri Hivatal (4440 Tiszavasvári, Városháza tér 4. I. emelet 103. iroda), a Pályázati anyagot **egy eredeti és egy másolati** példányban, zárt csomagolásban kell benyújtani. A borítékra az alábbi szöveget kérjük feltüntetni: „**Tiszavasvári, helyi buszjárat Pályázat 2025-2026”**

A pályázat minden tartalommal bíró oldalát a pályázó szignózza, a nyilatkozatokat pedig cégszerűen írja alá! Az oldalak egymást követő sorszámmal legyenek ellátva, a pályázat elején tartalomjegyzéket kell csatolni! A pályázatok megbonthatatlanságát biztosítani kell

(Pecséttel ellátva, vagy lefűzve)

A pályázat nyelve: magyar

**Alkalmazott meghatározó jogszabályok:** A személyszállítási szolgáltatásokról szóló2012. évi XLI. törvény

1. **Elbírálás módja és szempontjai:**

A nyertes Pályázat az összességében legelőnyösebb Pályázat bírálati szempontjai alapján

kerül kiválasztásra.

1. Pályázó által igényelt működési támogatás éves mértéke (súlyszám: 50 %)

2. Pályázó személyére vonatkozó üzemeltetési tapasztalat, igazolt közforgalmú referenciák (súlyszám: 20 %).

3. Rendelkezik vagy vállalja, hogy Tiszavasváriban telephelyet létesít. (súlyszám: 10 %)

4. Tiszavasvári lakos foglalkoztatása (súlyszám: 10 %)

Az elbírálás során az 1. szempont pontozási elve az, hogy a bírálati szempontok szerint összességében legelőnyösebb Pályázat kapja a maximum pontot (10 pont), a legkevésbé előnyös 0 pontot, a kettő közötti összegben megjelölt működési támogatásra pedig arányosan 0-10 értéket kell megadni.

A 2. bírálati szempontból összességében legelőnyösebb Pályázat a lehetséges legnagyobb 10 pontot kapja, míg a legkevésbé előnyös 0 pontot kap. A többi Pályázat referenciái függvényében arányosan 0-10 pont közötti értéket kap.

Az elbírálás során a 3. szempont szerinti, aki rendelkezik vagy vállalja a Tiszavasvári telephelyet, úgy 10 pontot kapja, ha nem vállalja úgy 0 pontot kap.

A 4. bírálati szempont szerint, aki vállalja a helyi foglalkoztatott foglalkoztatását úgy 10 pontot kapja, ha nem vállalja úgy 0 pontot kap.

Mindösszességében legelőnyösebb Pályázatnak az tekinthető, amelyik a legtöbb pontot kapta.

1. **A bontás időpontja, helye**: **2025. augusztus 18.**

Tiszavasvári Polgármesteri Hivatal (4440 Tiszavasvári, Városháza tér 4. I. emelet kistárgyaló)

1. **Eredményhirdetés időpontja:** beadási határidőt követő 15 napon belül
2. **Szerződéskötés tervezett időpontja:** legkésőbb2025. szeptember 1.

A szerződés típusa: Közszolgáltatási szerződés

Megnevezése: „Közszolgáltatási szerződés Tiszavasvári város területén menetrend szerinti helyi Autóbusz-közlekedési tevékenység ellátására”

1. **A helyi közszolgáltatási autóbusz-közlekedés megkezdésének tervezett határnapja:** 2025. szeptember 1.
2. **A szerződés időtartama határozott:** 1 év hiánytalan szerződésszerű teljesítés esetén legfeljebb 4 alkalommal meghosszabbítható
3. **Ellátandó közszolgáltatási tevékenység:**

Helyi közszolgáltatási személyszállítás végzése autóbusszal a melléklet szerinti útvonalon a menetrend szerint a csatolt kapacitásigények kielégítésével.

Teljesítés helye: Tiszavasvári város területe

1. **A közszolgáltatás minimális követelményei:**

Műszaki, szakmai alkalmassági feltételek:

- a teljesítésbe bevonni kívánt minden autóbusz-vezető a pályázó munkajogi alkalmazásában álljon, érvényes D kategóriás jogosítvánnyal, legalább PÁV II – vel, és GKI belföldi szolgáltatói tanfolyammal rendelkeznek

- a teljesítéshez használni kívánt járművek megfelelnek a mellékletet képező műszaki specifikációnak, és rendelkeznek az alább felsorolt felszereltséggel:

* + csúszásmentes padló
	+ legalább 2 db távműködtetésű ajtó
	+ az álló utasok részére (gyermekek és idősek által is elérhető magasságban) a teljes utastérben biztonságos kapaszkodást biztosító kapaszkodók
* fűtési-, hűtési rendszer
* vészjelző
* ajtónként leszállásjelző és az utasok részére kontroll lámpa
* egyértelműen megjelölt, (piktogrammal ellátott) utasok által kezelt jelzőberendezések
* a járművekben babakocsi szállítására alkalmas helynek rendelkezésre kell állnia

- Pályázó rendelkezzen közforgalmi helyi autóbusszal végzett személyszállítási referenciával legalább 5 évre visszamenőleg.

- Pénzügyi és gazdasági alkalmassági feltételek:

- pályázó rendelkezzen legalább 100 millió Ft előző évben elért - általános forgalmi adó

nélkül számított árbevétellel

- átláthatósági nyilatkozat

Igazolás mód:

- A pályázónak csatolnia kell a teljesítéshez használni kívánt autóbusz műszaki felszereltségének leírását és nyilatkoznia kell, hogy az általa a teljesítéshez használni kívánt autóbusz megfelel a pályázati felhívásban előírt valamennyi műszaki, szakmai feltételnek (eredeti nyilatkozat vagy hiteles másolat nyújtható be).

- A pályázónak csatolnia kell az autóbusszal ellátott közforgalmi referenciáját.

- A pályázónak csatolnia kell a 2024. évi főkönyvi kivonatot.

1. **További teljesítendő követelmények, melyeket a pályázat benyújtásával együtt pályázó automatikusan vállal:**

1. Pályázó vállalja, hogy járművein elhelyezendő reklámokról- annak tartalmáról- előzetesen egyeztet az Önkormányzattal

2. Pályázó igazolja, hogy rendelkezik minimum évi 70 ezer kilométer/év tömegközlekedési referenciával

3. Pályázó tudomásul veszi, hogy az Önkormányzat a közszolgáltatás ideje alatt a szerződés mindkét fél akaratával történő módosítása mellett 25%-os kapacitásbővítést kérhet.

1. **A közszolgáltatás végzésének jogszabályban meghatározott és egyéb feltételei:**

A pályázók köre:

Tekintettel arra, hogy a pályázat nyilvános, azon bárki részt vehet, aki megfelel a pályázat kiíró által a pályázati felhívásban meghatározott valamennyi feltételnek.

* 1. Kizáró okok:

Az eljárásban nem lehet pályázó vagy vállalkozás alvállalkozója,

- aki végelszámolás alatt áll, vagy ellene csődeljárás vagy felszámolási eljárás van folyamatban;

- aki a jelen pályázat tárgyával összefüggő tevékenységét felfüggesztette vagy, akinek tevékenységét hatóságilag felfüggesztették;

- aki egyéni vállalkozóként vagy magánszemélyként, vagy társas vállalkozás vezetőjeként gazdasági, illetőleg szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült, illetőleg akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdésének b), pontja alapján a bíróság jogerős ítéletében korlátozta, az eltiltás ideje alatt, illetőleg ha a pályázó tevékenységét más bíróság hasonló okból és módon jogerősen korlátozta;

- aki 1 évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha megfizetésére halasztást kapott;

- aki a büntető törvénykönyv szerinti bűnszervezetben részvétel – ideértve bűncselekmény bűnszervezetben történő elkövetését is – , vesztegetés, vesztegetés nemzetközi kapcsolatokban, az európai közösségek pénzügyi érdekeinek megsértése, illetve pénzmosás bűncselekményt, vagy személyes joga szerint hasonló bűncselekményt követett el, feltéve, hogy a bűncselekmény elkövetése jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült;

- aki az egyenlő bánásmód követelményének az egyenlő bánásmódról és az esélyegyenlőség előmozdításáról szóló törvénybe ütköző – két évnél nem régebben meghozott – jogerős közigazgatási, illetve bírósági határozatban megállapított és bírsággal sújtott magatartást tanúsított;

- aki a tisztességtelen piaci magatartás és a versenykorlátozás tilalmáról szóló 1996. évi LVII. törvény 11. §-a, vagy az Európai Közösséget létrehozó szerződés 81. cikke szerinti - öt évnél nem régebben meghozott - jogerős és végrehajtható versenyfelügyeleti határozatban vagy a versenyfelügyeleti határozat bírósági felülvizsgálata esetén a bíróság jogerős és végrehajtható határozatában megállapított és bírsággal sújtott jogszabálysértést követett el versenyeztetési eljárás során; illetőleg ha a pályázó ilyen jogszabálysértését más versenyhatóság vagy bíróság

- aki a pályáztató székhelye szerinti önkormányzati adóhatóság által nyilvántartott, egy évnél régebben lejárt adófizetési kötelezettségének nem tett eleget, kivéve, ha megfizetésére halasztást kapott.

A pályázónak **nyilatkoznia kell,** hogy a 12.1. pontban felsorolt kizáró okok vele vagy alvállalkozójával szemben nem állnak fenn, valamint, hogy a pályázó és alvállalkozója a nemzeti vagyonról szóló törvény szerint átlátható szervezet.

Igazolás mód:

Nyilatkozat becsatolása eredeti, cégszerűen aláírt formában.

1. **A közlekedési szolgáltató tevékenységét érintő más közlekedési (köz)szolgáltató jogosultságáról való tájékoztatás:**

A közlekedési szolgáltató tevékenységét más közlekedési szolgáltató jogosultsága nem érinti.

1. **A szolgáltató birtokába vagy használatába kerülő létesítmények, eszközök**

**meghatározása, azok működésének és használatának feltételei:**

A megállóhelyek és tartozékai a pályázat kiíró tulajdonában maradnak.

1. **A szolgáltatás megfelelő teljesítésével összefüggő pénzügyi biztosítékra vonatkozó követelmények:**

A szolgáltató az önkormányzattól szolgáltatási díjat kap.

A közlekedési szolgáltató pénzügyi biztosítékot nem köteles nyújtani.

1. **Tájékoztatás a közlekedési szolgáltatásban elvárt szolgáltatásokról, annak teljesítményeiről és az általa alkalmazott díj- és jegyrendszerről:**

Az elvárt szolgáltatás tárgya és a teljesítés helye:

2 helyi autóbusz viszonylat üzemeltetése Tiszavasvári város területén a jelenlegi kiírás mellékletével megegyező útvonal és menetrend szerint.

A szolgáltatást igénybe vevő utasok díjai:

* vonaljegy: 150,- Ft
* teljesárú bérlet havi: 2.300,- Ft
* kedvezményes bérlet (6-14 éves) 400,- Ft
* 0-6 éves ingyenes
1. **Alvállalkozó közreműködésére vonatkozó feltételek:**

A szolgáltatás teljesítésébe alvállalkozó bevonására legfeljebb a személyszállítási szolgáltatásokról szóló 2012. évi XLI. törvény 25. § (8) bekezdésében meghatározott mértékben van lehetőség.

1. **További feltételek:**

Részekre történő pályázat benyújtása nem lehetséges, a pályázat kiíró alternatív változatokat nem fogad el.

Pályázat kiíró a pályázattal kapcsolatban konzultációt nem tart.

A Pályázattal kapcsolatos kiegészítő tájékoztatás kérése (kérdések feltevésére) kizárólag írásban 2025. augusztus 8-ig, az alábbi címen kérhető: Tiszavasvári Polgármesteri Hivatala, 4440 Tiszavasvári, Városháza tér 4. Kapcsolattartó: Arató Atilla tvonkph@tiszavasvari.hu

Pályázati dokumentáció tartalma:

- Járműpark műszaki specifikációja

- menetrend, útvonal és megállók

- pályázati felhívás

**PÁLYÁZATI FELHÍVÁS**

**Tiszavasvári Város Önkormányzata** pályázatot hirdet „**Tiszavasvári, helyi buszjárat Pályázat 2025-2026”** tárgyban közszolgáltatási szerződés keretében.

A pályázat tárgya: autóbusszal történő helyi autóbusz-közlekedés ellátása Tiszavasvári területén a pályázati kiírás szerint.

**Részvétel:** A pályázat nyilvános, azon részt vehet bármely természetes vagy jogi személy, illetőleg jogi személyiség nélküli gazdasági társaság, aki a megfelel a pályázati kiírásban meghatározott feltételeknek.

**A pályázat benyújtásának határideje és helye:** **2025. augusztus 15.**

Tiszavasvári Polgármesteri Hivatal (4440 Tiszavasvári, Városháza tér 4. I. emelet 103. iroda), a Pályázati anyagot **egy eredeti és egy másolati** példányban, zárt csomagolásban kell benyújtani. A borítékra az alábbi szöveget kérjük feltüntetni: „**Tiszavasvári, helyi buszjárat Pályázat 2025-2026”**

**A bontás időpontja, helye**, **időpontja**: **2025. augusztus 18.**

Tiszavasvári Polgármesteri Hivatal (4440 Tiszavasvári, Városháza tér 4. I. emelet kistárgyaló)

**Bírálati szempont:** összességében legelőnyösebb pályázat. A részletes feltételeket a pályázati kiírás tartalmazza.

**Az eredményhirdetés időpontja:** beadási határidőt követő 15 napon belül

**A szerződéskötés tervezett időpontja:** legkésőbb2025. szeptember 1.

**A teljesítés időtartama:** 1 év hiánytalan szerződésszerű teljesítés esetén legfeljebb 4 alkalommal meghosszabbítható

A részletes pályázati kiírás térítésmentesen átvehető a Tiszavasvári Polgármesteri Hivatala (4440 Tiszavasvári, Városháza tér 4. I. emelet 103. Iroda),

A Pályázattal kapcsolatos kiegészítő tájékoztatás kizárólag írásban 2025. augusztus 8-ig, az alábbi címen kérhető: Tiszavasvári Polgármesteri Hivatala, 4440 Tiszavasvári, Városháza tér 4. Kapcsolattartó: Arató Atilla tvonkph@tiszavasvari.hu

**Dokumentáció**

**Járműpark specifikáció:**

|  |
| --- |
| **Alkalmassági feltételei** |
|  |  |
| minimum férőhely ülő+álló | 35 fő |
| klímaberendezés | igen |
| külső utas tájékoztató eszköz | igen |
| padlómagasság | minden ajtónál alacsonypadló |
| akadálymentes közlekedés | kerekesszék feltolására alkalmas |
| maximális hossz | 12 m |
| maximális szélesség | 2,6 m |
| maximális magasság | 3,3 m |
| saját tömeg | 13 t |
| fordulókör | 20 m |
| sebességváltó | automata, retarderrel szerelt |
| fellépő magasság | minden ajtónál maximum 360 mm |
| ajtónyitás szélessége | minden ajtónál maximum 1000 mm |
| elvárt környezetvédelmi besorolás | Euro 3 |